Държавен вестник, бр. 1, 2023 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  1
Г л а в а  п е т а
ОРГАНИЗАЦИЯ НА РАБОТАТА
Чл. 18. (1) Работното време на служителите 
в института при 5-дневна работна седмица е 
8 часа дневно и 40 часа седмично.
(2) Работното време в Дипломатическия 
институт е с променливи граници от 7,30 ч. 
до 18,30 ч. с период на задължително присъст-
вие от 10,00 ч. до 16,00 ч. и с обедна почивка 
30 минути между 12,00 ч. и 14,00 ч.
(3) Извън времето на задължително при-
съствие с разрешение на директора на инсти-
тута служителите сами определят началото 
и края на работното си време.
(4) При прилагането на ал. 3 служителите 
са длъжни да отработят нормалната 8-часова 
продължителност на работния ден.
Чл. 19. По реда на Закона за държавния 
служител със заповед на директора на ин-
ститута служителите в института могат да 
бъдат награждавани с отличия за образцово 
изпълнение на служебните им задължения.
Чл. 20. Служителите в института изпълня-
ват възложените им задачи съобразно утвър-
дените длъжностни характеристики.
Чл. 21. (1) Входящите и изходящите доку-
менти в института се разпределят и съхра-
няват съгласно номенклатура, утвърдена от 
директора.
(2) При класиране на документите се 
извършва проверка за наличието на всички 
материали, посочени в тях, като се образува 
служебна преписка, която се разпределя и съх-
ранява според адресата или съдържанието є.
ЗАКЛЮЧИТЕЛНИ РАЗПОРЕДБИ
§ 1. Правилникът се приема на основание 
чл. 81, ал. 3 от Закона за дипломатическата 
служба.
§ 2. Настоящият Устройствен правилник 
отменя Устройствения правилник на Дипло-
матическия институт от 1 юли 2005 г.
§ 3. Правилникът влиза в сила от датата 
на обнародването му в „Държавен вестник“. 
Министър:  
Николай Милков
8188
МИНИСТЕРСТВО 
НА ПРАВОСЪДИЕТО
Правилник за изменение на Правилника за 
устройството и дейността на Главна дирекция 
„Охрана“ (обн., ДВ, бр. 60 от 2009 г.; изм. и 
доп., бр. 12 от 2017 г. и бр. 21 от 2018 г.)
§ 1. В чл. 2 ал. 3 се изменя така:
„(3) Дейността на Главна дирекция „Охрана“ 
е насочена към охрана на органите на съдеб-
ната власт, на сградите на Министерството 
на правосъдието, предназначени за централ-
ната администрация, както и на сградата 
на Агенцията по вписванията – Централно 
управление.“
§ 2. В чл. 3 се правят следните изменения:
1. Точки 1 – 3 се изменят така:
„1. организира и осъществява охраната на 
съдебните сгради и на сградите на Минис-
терството на правосъдието, предназначени 
за централната администрация, както и на 
сградата на Агенцията по вписванията – Цен-
трално управление;
2. осигурява реда в съдебните сгради и 
сигурността на органите на съдебната власт 
при осъществяване на техните правомощия, 
както и реда и сигурността в сградите на Ми-
нистерството на правосъдието, предназначени 
за централната администрация, и в сградата 
на Агенцията по вписванията – Централно 
управление;
3. организира и осъществява охраната на 
съдии, прокурори и следователи – при усло-
вия и по ред, определени с инструкция на 
министъра на правосъдието, съгласувана с 
пленума на Висшия съдебен съвет;“.
2. Точка 6 се изменя така:
„6. конвоира обвиняеми и подсъдими, за 
които се иска или е постановена мярка за не-
отклонение задържане под стража, или лица, 
изтърпяващи наказания в местата за лишаване 
от свобода, до органите на съдебната власт 
и на територията на страната, когато това е 
предвидено в закон;“.
3. Точка 8 се изменя така:
„8. извършва проверки и контролира спаз-
ването на правилата и нормите за охраната и 
безопасността при проектиране, строителство 
и експлоатация на сгради на съдебната власт, 
както и при строителство и експлоатация на 
сградите на Министерството на правосъдието, 
предназначени за централната администрация, 
и на сградата на Агенцията по вписвания-
та – Централно управление;“.
§ 3. Член 4 се изменя така: 
„Чл. 4. (1) При извършване на дейностите 
по чл. 3, т. 1 – 7 Главна дирекция „Охрана“ 
осъществява необходимото взаимодействие с 
административните ръководители на органи-
те на съдебната власт, с пленума на Висшия 
съдебен съвет и с изпълнителния директор 
на Агенцията по вписванията.
(2) При осъществяване на своята дейност 
Главна дирекция „Охрана“ взаимодейства и 
със съответните звена на Министерството на 
правосъдието, Министерството на вътрешните 
работи, Министерството на външните работи, 
Министерството на отбраната, Държавна аген-
ция „Национална сигурност“, Националната 
служба за охрана, Висшия съдебен съвет, 
органите на съдебната власт, на местното 
самоуправление и с други институции.“
§ 4. В чл. 8, ал. 2 т. 11 се изменя така: